Keičiamas priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašas (taikomas **I kvietimo** projektams). Siūlomi keitimai:

 Įgyvendinant Vyriausybės patvirtintą Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių planą:

* atsisakoma reikalavimo, jog nuotolinio mokymosi išlaidos sudarytų ne daugiau kaip 10 proc. tinkamų finansuoti projekto išlaidų;
* taip pat numatoma, kad kai yra nustatytas karantino režimas ir panašūs apribojimai valstybės lygio ekstremaliajai situacijai valdyti, projekto vykdytojas įgyvendinančiajai institucijai suteikia prisijungimo kodus, jeigu turi tokią galimybę.

keičiami kiti punktai, susiję su Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316, nuostatų pakeitimais; taip pat atliekami redakcinio pobūdžio keitimai.

Keičiamas priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašas (taikomas **II kvietimo** projektams). Siūlomi keitimai:

 Įgyvendinant Vyriausybės patvirtintą Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių planą:

* mažinama kvietimo suma iki 2,018 mln. Eur (nepanaudotos kvietimo lėšos perskirstomos kitoms ministerijoms COVID-19 plitimo sukeltoms pasekmėms mažinti). Tęstinis priemonės kvietimas sustabdytas vykdant Vyriausybės pavedimą. Numatyta kvietimo suma proporcinga iki kvietimo sustabdymo gautoms paraiškoms finansuoti, jeigu jos būtų įvertintos teigiamai;
* atsisakoma reikalavimo, jog nuotolinio mokymosi išlaidos sudarytų ne daugiau kaip 10 proc. tinkamų finansuoti projekto išlaidų;
* numatoma, kad darbo užmokesčio išlaidos mokomiems asmenims yra tinkamos ir kai mokymai vyksta nuotoliniu būdu, kai jų negalima vykdyti ne nuotoliniu būdu dėl valstybės lygio ekstremaliajai situacijai valdyti nustatyto karantino režimo ir panašių apribojimų (iki keitimo tokios išlaidos buvo netinkamos);

Atliekami redakcinio pobūdžio keitimai.